**ΕΠΙΣΚΕΨΗ ΣΤΟ Κ.Π.Ε. ΛΑΡΙΣΑΣ**

 Την Τετάρτη 21 Νοεμβρίου η τάξη μου το Β2 αλλά και το Β3 με τους αξιολάτρευτους συνοδούς μας τον κ.Τσαγκαδόπουλο την κ. Μπλούνα και την κ. Μπανάσιου επισκεφτήκαμε το Κ.Π.Ε της Λάρισας.

 Στις 7:30 το πρωί συγκεντρωθήκαμε όλοι στο σχολείο. Κατά τις 8:00 επιβιβαστήκαμε στο λεωφορείο. Η διαδρομή Τρίκαλα-Λάρισα είναι περίπου 50 λεπτά. Κατά την διάρκεια της διαδρομής όλα τα παιδιά διασκέδαζαν διότι είχαμε βάλει μουσική και οι περισσότεροι είχαν όρεξη πρωινιάτικα να τραγουδήσουν. Ήταν διασκεδαστική η διαδρομή.

 Στις 8:50 φτάσαμε στην Λάρισα. Αποβιβαστήκαμε και όλοι οι μαθητές ήταν νυσταγμένοι!. Το πρώτο πράγμα που αντικρίσαμε ήταν ένας εκθεσιακός χώρος με φωτογραφικό υλικό με θέμα τον Ιπποκράτη και τα βότανα. Εντύπωση μας έκανε ο όρκος του Ιπποκράτη που ήταν χαραγμένος σε μαρμάρινη πλάκα στην είσοδο του χώρου. Αρχικά μας υποδέχτηκε με έναν πολύ φιλικό τρόπο μια κυρία η οποία φαίνεται πως ήταν η διευθύντρια αυτού του εκθεσιακού χώρου. Μας περιέγραψε πολλές απ΄τις εικόνες και μας εξήγησε καλά τον όρκο του Ιπποκράτη. Μας μίλησε για τα Ιατρικά βότανα που χρησιμοποιούσε και για το πώς εξελίχθηκε η Ιατρική του .Έπειτα όταν τελείωσε , μας άφησε ελεύθερους να περιηγηθούμε στο χώρο για να κοιτάξουμε τις εικόνες.

 Κατά τις 10:20 αποχωρήσαμε από το χώρο και με τα πόδια οδηγηθήκαμε στο μεγαλύτερο πάρκο της Λάρισας το οποίο βρισκόταν απέναντι! Στις 11:00 είχαμε ραντεβού με έναν περιβαλλοντολόγο που θα μας ξεναγούσε στο πάρκο με τα βότανα. Αρχικά μίλησε για κάθε καταστροφή που κάνει ο άνθρωπος καθημερινά και μας ανέφερε κάποια παραδείγματα. Μας έδειξε βότανα, τα ακουμπήσαμε και τα μυρίσαμε. Το καθένα είχε και μια ξεχωριστή ωραία μυρωδιά. Περίπου στις 11:30 τελείωσε η ξενάγηση στο πάρκο με τα βότανα.

Στη συνέχεια περπατήσαμε στους δρόμους της Λάρισα και κατά τη διάρκεια αυτή αντικρίζαμε συνέχεια αρχαιολογικές ανασκαφές. Ξεναγηθήκαμε σε καθεμιά από αυτές. Ήταν πολύ ενδιαφέρον διότι είναι πολύ ωραίο μια πόλη να έχει τόσους αρχαιολογικούς χώρους.

 Όταν τελειώσαμε από την περιήγηση στους αρχαιολογικούς χώρους κατά τις 12:00 οι συνοδοί καθηγητές μας άφησαν ελεύθερους μέχρι τις 12:50 διότι το λεωφορείο θα μας περίμενε στη 1:00

Κάναμε βόλτες στην όμορφη Λάρισα και τα περισσότερα παιδιά κάθισαν σε ένα εστιατόριο να φάνε. Άλλα παιδιά, κυρίως κορίτσια, προτίμησαν να πάνε στα μαγαζιά της Λάρισας.

 Τέλος συγκεντρωθήκαμε όλοι μαζί και περιμέναμε το λεωφορείο να έρθει. Όλα τα παιδιά ήταν κουρασμένα αλλά αυτό δεν τους επηρέασε στο να διασκεδάσουν και στον γυρισμό. Ήταν μια φανταστική μέρα και θα ήθελα πολύ να ξαναεπισκεφτώ το Κ.Π.Ε της Λάρισας.

Ναταλία Παράσχη